CELEX: 32002R0563
Language: hu
Date: 2002-04-02
Title: A Bizottság 563/2002/EK rendelete (2002. április 2.) az élelmiszerekben előforduló egyes szennyező anyagok legmagasabb értékének meghatározásáról szóló 466/2001/EK rendelet módosításáról

Fontos jogi nyilatkozat

|

32002R0563

Hivatalos Lap L 086 , 03/04/2002 o. 0005 - 0006

		A Bizottság 563/2002/EK rendelete(2002. április 2.)az élelmiszerekben előforduló egyes szennyező anyagok legmagasabb értékének meghatározásáról szóló 466/2001/EK rendelet módosításárólAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel az élelmiszerekben előforduló szennyező anyagok ellenőrzésére vonatkozó közösségi eljárások megállapításáról szóló, 1993. február 8-i 315/93/EGK tanácsi rendeletre [1] és különösen annak 2. cikke (3) bekezdésére,mivel:(1) A 315/93/EGK rendelet előírja a közegészség védelmében az élelmiszerekben előforduló egyes szennyező anyagok legmagasabb értékének meghatározását.(2) A legutóbb a 472/2002/EK rendelettel [2] módosított, az élelmiszerekben található egyes szennyező anyagok legmagasabb értékének meghatározásáról szóló, a különösen a 864/1999/EK rendelettel [3] módosított, 1997. január 31-i 194/97/EK bizottsági rendelet [4] helyébe lépő, 2002. április 5-től alkalmazandó 466/2001/EK bizottsági rendelet [5] meghatározza a fejes salátában és a parajban található nitrát legmagasabb értékét.(3) A tagállamok évente közlik a Bizottsággal megfigyelési eredményeiket, valamint jelentést nyújtanak be a meghozott rendelkezésekről és az elért fejlődésről, tekintettel a helyes mezőgazdasági gyakorlat szabályainak alkalmazására a nitrátszint csökkentésével kapcsolatosan. Ezen információ alapján a Bizottság minden harmadik évben, első alkalommal 2002. január 1-je előtt megvizsgálja a fejes saláta és a paraj legmagasabb nitrátszintjét, az említett értékek csökkentésének céljával.(4) A tagállamok éves megfigyelési adatai a fejes saláta nitrátszintjének csökkenését mutatják. Helyes termesztési gyakorlat által a fejes saláta bizonyos kategóriái esetén a csökkentett legmagasabb érték ésszerűen elérhető. Néhány régióból a 466/2001/EK rendelet mellékletében meghatározott szintnél rendszeresen magasabb nitrátszintet jelentenek, bár a fejes saláta nitrátszintje általános csökkenést mutat. A paraj nitrátszintje azonban nem mutat egyértelmű csökkenést. Néhány tagállamnak szükséges fenntartani a területén termesztett és ottani fogyasztásra szánt fejes saláta és/vagy paraj hazai forgalomba hozatalának jóváhagyására megállapított átmeneti időszakot. A fejes saláta esetében ezt az átmeneti időszakot korlátozni kell, a paraj esetében azonban a végső határidő még nem állapítható meg.(5) A 466/2001/EK rendeletet ennek megfelelően módosítani kell.(6) Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,ELFOGADTA EZT A RENDELETET:1. cikkA 466/2001/EK rendelet a következőképpen módosul:1. A 3. cikk (1) bekezdésének helyébe a következő szöveg lép:"(1) A tagállamok indokolt esetben átmeneti időszakot határozhatnak meg a területükön termesztett és ottani fogyasztásra szánt friss fejes saláta és paraj forgalomba hozatalára, ha ezek nitráttartalma magasabb, mint a melléklet 1.1., 1.3. és 1.4. pontjában meghatározott legmagasabb értékek, feltéve, hogy alkalmazzák a helyes mezőgazdasági gyakorlat szabályait az e rendeletben meghatározott határértékek fokozatos elérése érdekében.Az átmeneti időszak:a) a fejes salátára vonatkozóan 2005. január 1-jén zárul;b) a parajra vonatkozóan legkésőbb 2005. január 1-jéig felül kell vizsgálni.A tagállamok évente tájékoztatják a többi tagállamot és a Bizottságot az első albekezdés végrehajtása érdekében tett intézkedéseikről."2. Az I. melléklet 1. szakasza helyébe e rendelet mellékletének szövege lép.2. cikkEz a rendelet az Európai Közösségek Hivatalos Lapjában való kihirdetését követő 20. napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 2002. április 2-án.a Bizottság részérőlDavid Byrnea Bizottság tagja[1] HL L 37., 1993.2.13., 1. o.[2] HL L 75., 2002.3.16., 18. o.[3] HL L 108., 1999.4.27., 16. o.[4] HL L 31., 1997.2.1., 48. o.[5] HL L 77., 2001.3.16., 1. o.--------------------------------------------------MELLÉKLETA 466/2001/EK rendelet I. mellékletének nitrátra vonatkozó 1. szakasza helyébe a következő szöveg lép:"Termék | Legmagasabb határérték (mg NO3/kg) | Mintavételi módszer | Referenciavizsgálati módszer ||1.1. Friss paraj(Spinacia oleracea) | November 1. és március 31. között betakarított | 3000 | 79/700/EGK bizottsági irányelv |Április 1. és október 31. között betakarított | 2500 |1.2. Tartósított, mélyfagyasztott vagy fagyasztott paraj | | 2000 | 79/700/EGK irányelv |1.3. Friss fejes saláta (Lactuca sativa L.) (üvegházi és szabadföldi fejes saláta) kivéve az 1.4. pontban felsorolt fejes saláták | Október 1. és március 31. között betakarított: | | 79/700/EGK irányelv. A minimális egységszám azonban laboratóriumi mintánként 10 |– üvegházi fejes saláta | 4500 |– szabadföldi fejes saláta | 4000 |Április 1. és szeptember 30. között betakarított: | |– üvegházi fejes saláta | 3500 |– szabadföldi fejes saláta | 2500 |1.4. Jégsaláta | Üvegházi fejes saláta | 2500 | 79/700/EGK irányelv. A minimális egységszám azonban laboratóriumi mintánként 10 |Szabadföldi fejes saláta | 2000 |1.1. Friss paraj(Spinacia oleracea) | November 1. és március 31. között betakarított | 3000 | 79/700/EGK bizottsági irányelv |Április 1. és október 31. között betakarított | 2500 |1.2. Tartósított, mélyfagyasztott vagy fagyasztott paraj | | 2000 | 79/700/EGK irányelv |1.3. Friss fejes saláta (Lactuca sativa L.) (üvegházi és szabadföldi fejes saláta) kivéve az 1.4. pontban felsorolt fejes saláták | Október 1. és március 31. között betakarított: | | 79/700/EGK irányelv. A minimális egységszám azonban laboratóriumi mintánként 10 |– üvegházi fejes saláta | 4500 |– szabadföldi fejes saláta | 4000 |Április 1. és szeptember 30. között betakarított: |– üvegházi fejes saláta | 3500 |– szabadföldi fejes saláta | 2500 |1.4. Jégsaláta | Üvegházi fejes saláta | 2500 | 79/700/EGK irányelv. A minimális egységszám azonban laboratóriumi mintánként 10 |Szabadföldi fejes saláta | 2000" |--------------------------------------------------